CELEX: 32022R0665
Language: hu
Date: 2022-04-21 00:00:00
Title: A Bizottság (EU) 2022/665 végrehajtási rendelete (2022. április 21.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

2022.4.22.   
               
               
                  HU
               
               
                  Az Európai Unió Hivatalos Lapja
               
               
                  L 121/33
               
            
         A BIZOTTSÁG (EU) 2022/665 VÉGREHAJTÁSI RENDELETE
         (2022. április 21.)
         az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
         mivel:
         
                     (1)
                  
                  
                     Az 1210/2003/EK rendelet III. és IV. melléklete felsorolja a Száddám Husszein volt elnök rendszerével kapcsolatban álló azon természetes és jogi személyeket, intézményeket és szervezeteket, amelyek vagyoni eszközeit be kell fagyasztani.
                  
               
                     (2)
                  
                  
                     2022. április 18-án az Egyesült Nemzetek Biztonsági Tanácsának szankciós bizottsága úgy határozott, hogy két természetes személyt és egy szervezetet töröl az azon személyekre és szervezetekre vonatkozó jegyzékből, amelyekre vonatkozóan a vagyoni eszközök befagyasztását alkalmazni kell.
                  
               
                     (3)
                  
                  
                     Az 1210/2003/EK rendelet III. és IV. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 1210/2003/EK rendelet III. melléklete az e rendelet I. mellékletében foglaltak szerint módosul.
         
         
            2. cikk
            Az 1210/2003/EK rendelet IV. melléklete az e rendelet II. mellékletében foglaltak szerint módosul.
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 21-án.
            
               
                  a Bizottság részéről,
               
               
                  az elnök nevében,
               
               
                  főigazgató
               
               
                  a Pénzügyi Stabilitás, a Pénzügyi Szolgáltatások és a Tőkepiaci Unió Főigazgatósága
               
            
         
         
            (1)  HL L 169., 2003.7.8., 6. o.
         
      
      
         
            I. MELLÉKLET
            Az 1210/2003/EK tanácsi rendelet III. mellékletében a következő bejegyzést el kell hagyni:
            
               
                           „3.
                        
                        
                           Rasheed Bank (felvett név a) Al-Rashid Bank, b) Al Rashid Bank, c) Al-Rasheed Bank); Pf 7177, Haifa utca, Baghdad, Irak, vagy Ál Mászárif utca, Bagdad, Irak.”
                        
                     
         
      
      
         
            II. MELLÉKLET
            Az 1210/2003/EK tanácsi rendelet IV. mellékletében a következő bejegyzéseket el kell hagyni:
            
               
                           „72.
                        
                        
                           Asil Sami Mohammad Madhi Tabrah (alias Asil Tabra). Születési ideje: 1964. június 6. Születési helye: Irak. Állampolgársága: iraki.”
                        
                     
            
               
                           „75.
                        
                        
                           Maki Mustafa Hamudat (alias a) Maki Hamudat, b) Mackie Hmodat, c) General Maki Al-Hamadat, d) Macki Hamoudat Mustafa). Születési ideje: 1934 körül. Cím: Moszul, Irak. Állampolgársága: iraki.”